וואן פיס – דמויות
כובעי הקש > צוות שודדי כובעי הקש

צוות הפיראטים המרכזי בוואן פיס אשר מורכב מהדמויות הראשיות בסדרה. הצוות כולל עשרה אנשים ולכל אחד מהם תפקיד, אישיות, וסגנון לחימה ייחודיים. מטרת הצוות היא למצוא את אוצר הוואן פיס האגדי, שמיקומו המדויק עדיין אינו ידוע.
הצוות, אשר הוקם במקור באזור איסט בלו, גדל בהדרגה בעת שהוא לוקח חלק בהרפתקאות שונות לאורך הגראנד ליין. עם הזמן הם זכה להכרה נרחבת והפכו לאחד מצוותי הפיראטים הידועים ביותר לשמצה בעולם של וואן פיס, כאשר הפרס המשולב על ראשיהם של כל חברי הצוות עולה בשלב מסוים ל-8,816,001,000 ฿.
בעוד שבתחילה הצוות מפליג ברחבי העולם בספינתם הראשונה, ה-"Going Merry", לאחר שהספינה כבר לא הייתה מסוגלת לשוט יותר הצוות בחר לשרוף אותה ולאחר מכן המשיך להפליג ברחבי העולם באמצעות ספינתם השנייה, ה-"Thousand Sunny" אשר מתקדם יותר מבחינה טכנולוגית.
| שם | תפקיד | יכולת וצורת לחימה | הערות | כינוי |
| --- | --- | --- | --- | --- |
| מונקי די. לופי | קפטן |  פרי שטן גומי-גומי מודל: ניקה  חמשת ההילוכים  שלושת סוגי ההאקי ברמה הגבוהה ביותר | הגיבור הראשי הכריזמטי והנחוש של הסדרה אשר עושה כל שביכולתו על מנת להפוך למלך הפיראטים. עוד מגיל צעיר לופי חלם להפוך למלך הפיראטים, בהשראת האליל שלו, הפיראט שאנקס, המנהיג של צוות "פיראטי אדום השיער". בצעירותו, לאחר שצוות פיראטי אדום השיער סירבו לאפשר לו להצטרף לצוות שלהם, מרוב צער הוא אכל באופן אימפולסיבי את האוצר היקר ביותר שלהם - פרי גומי-גומי. הפרי העניק ללופי את תכונות הגומי של "אל השמש" ניקה. אופיו הפזיז של לופי גורם לו לעיתים רבות להיקלע למצבים מסוכנים, והוביל בעבר אף לכך ששאנקס איבד את זרועו הימנית בעת שהוא ניסה להציל את לופי. לאירוע זה הייתה השפעה ניכרת על לופי אשר בחר בעקבות כך לוותר על ההצטרפות לצוות הפיראטים של שאנקס ובמקום זאת להקים צוות משלו שיתעלה על הצוות של שאנקס ויסייע לו להגשים את חלומו להפוך בבוא היום למלך הפיראטים. לאורך השנים לופי גדל, התחזק באופן משמעותי, ולמד כיצד לשלוט בטכניקות לחימה מתקדמות. לופי מקים בהמשך את צוות שודדי כובעי הקש אשר יוצאים להרפתקאות רבות ומנסים לעשות כל שביכולתם על מנת למצוא את אוצר ה"וואן פיס" של מלך הפיראטים האגדי גול די. רוג'ר. הפרס על ראשו של לופי הוא 3,000,000,000 ฿, אשר הוא הגבוה ביותר מבין כל חברי צוות שודדי כובע הקש. | "כובע הקש" "הקיסר החמישי" "ג'וי בוי" "אחד מארבעת היונקו" |
| רורונואה זורו | סייף סגן הקפטן |  סגנון שלוש חרבות  סגנון שתי חרבות  סגנון חרב אחת  סגנון ללא חרבות  שלושת סוגי האקי  אשורה | החבר הראשון שהצטרף לצוות של לופי אשר משמש כסייף של צוות שודדי כובעי הקש. זורו הוא לוחם קשוח אשר מיומן במיוחד אשר משתמש בקרבות בטכניקת סייף ייחודית המכונה "סגנון שלוש חרבות"' אותה הוא פיתח בילדותו במסגרתה הוא נלחם בקרבות באמצעות שלוש חרבות בו זמנית - חרב אחת בכל יד וחרב אחת בפיו. זורו נחוש להביס את הסייף האגדי דרקול מיהוק, המכונה גם "עין הנץ", ובאופן זה להפוך לסייף הטוב ביותר בכל הזמנים - דבר אותו הוא הבטיח שיעשה לחברת ילדותו, קוינה, לפני מותה. הוא ידוע במיוחד בחוסר חוש הכיוון שלו אשר גורם לו כל הזמן ללכת לאיבוד. הפרס על ראשו של רורונואה זורו הוא 1,111,000,000 ฿, והוא הפרס השני בגובהו מבני הפרסים שהוגדרו על ראשם של חברי הצוות. | "צייד הפיראטים" "מלך הגיהנום" |
| נאמי | נווטת |  שינוי מזג האוויר  חיזוי מזג האוויר  ידע מתקדם בפריצת מנעולים | הנווטת המיומנת של צוות שודדי כובעי הקש אשר הייתה מהראשונים שהצטרפו לצוות של לופי. יש לה יכולת יוצאת דופן לחזות את מזג האוויר ולנווט אפילו באזור המסוכנים ביותר של הגראנד ליין. החלום האולטימטיבי שלה הוא בבוא היום למפות את כל העולם של וואן פיס, כולל את כל האזורים העצומים שעדיין לא נחקרו בעולם של וואן פיס. נאמי אומצה וגדלה על ידי חיילת במארינס שהפך מאוחר יותר לחקלאית שמגדלת קלמנטינות. בילדותה הייתה עדה לרצח אמה על ידי הפיראט ארלונג הידוע לשמצה בעת שצוות הפיראטים שלו כבש את האי שלהם. בניסיון נואש להגן על הכפר שלה נאמי עשתה עסקה עם ארלונג לפיה היא תאסוף עבורו מאה מיליון ברי ובתמורה ארלונג יעזוב את האי ואת תושביו. בעקבות כך היא הצטרפה בתחילה לצוות של ארלונג והייתה מעורבת בגניבה של אוצרות מפיראטים אחרים. נאמי נודעת במיוחד בזכות תושייתה וערמומיותה. הפרס על ראשה של נאמי הוא 366,000,000 ฿. | "הגנבת" "החתולה הפורצת" |
| אוסופ | צלף |  רוגטקה  צמחי פופ גרין  האקי תצפית  דיאלס מסקיאפיה | הצלף של צוות שודדי כובעי הקש אשר היה החבר הרביעי שהצטרף לצוות של לופי. הוא נחוש להפוך ללוחם חסר פחד כמו אביו. במהלך ילדותו ננטש על ידי אביו, יאסופ, אשר הצטרף לצוות הפיראטים של שאנג. אמו נפטרה בילדותו באופן טרגי לאחר שחלתה במחלה קשה. הוא הוזמן להצטרף לצוות שודדי כובעי הקש לאחר ששיתוף עימם פעולה בהבסת קורו ושודדי החתול השחור. לאוסופ אף ארוך המשקף את נטייתו לספר סיפורים ממוצאים. בנוסף לאוסופ יש כישרון לציור ולפיסול. לעיתים רבות הוא מייצר כלי נשק ייחודיים שונים הן לעצמו והן ליתר חברי הצוות. בקרבות הוא מסתמך בעיקר על שימוש ברוגטקה על מנת לירות סוגים שונים של תחמושת בדיוק רב. הפרס על ראשו של אוסופ הוא 500,000,000 ฿. | "האל אוסופ" "סוגה קינג - מלך הצלפים" |
| וינסמוק סאנג'י | טבח |  בעיטות חזקות  הליכת שמיים  הליכת מצולות  דיאבל ג'אמבה  איפריט ג'מבה  האקי תצפית והקשחה | הטבח של צוות שודדי כובעי הקש אשר היה החבר החמישי שהצטרף לצוות של לופי. סאנג'י נולד כנסיך ממלכת גרמה המיליטריסטית. בצעירותו נכלא על ידי אביו, השופט וינסמוק, אשר התבייש בו. בעזרת אחותו טובת הלב רייג'ו, סאנג'י הצליח לברוח מממלכת גרמה. סאנג'י מצא מקלט באיסט בלו, שם עבד כעוזר טבח על ספינת נוסעים. בגיל תשע חייו השתנו באופן דרמטי כאשר הספינה בה עבד הותקפה על ידי צוות הפיראטים של זף "אדום הרגל". חלומו של סאנג'י הוא למצוא את הים המיתולוגי "בלו" אשר אמור להכיל דגים מכל האוקיינוסים בעולם. הפרס על ראשו של וינסמוק סאנג'י הוא 1,032,000,000 ฿, שהוא הרביעי בגודלו מבין צוות שודדי כובעי הקש. | "רגל שחורה" |
| טוני טוני צ'ופר | רופא |  פרי שטן - פרי האדם-אדם  כדורי ראמבל ומאוחר יותר סם ראמבל שנשאר בגופו  יכול להשתנות ל-7 צורות שונות של שילובי אדם ואיל צפון | הרופא של צוות שודדי כובעי הקש אשר היה החבר השישי שהצטרף לצוות של לופי. צ'ופר הוא אייל צפון שאכל פרי שטן מסוג זואן (פרי האדם- אדם) ובעקבות כך קיבל אינטליגנציה אנושית וכמו גם את היכולת להפוך לאייל צפון בגודל מלא או להכלאה אנתרופומורפית של אייל-אדם. הוא פיתח בעבר את ה"ראמבל בול" אשר מאפשר לו להפוך לצורות נוספות במשך שלוש דקות. צ'ופר מסוגל לתקשר הן עם בני האדם, בזכות פרי השטן שלו, והן עם בעלי חיים בשל היותו בעל חיים. חלומו האולטימטיבי של צ'ופר הוא למצוא תרופה לכל מחלה בעולם. צ'ופר הצטרף לצוות שודדי כובעי הקש כאשר הם ביקרו באי התופים. למרות היותו לוחם נועז הפרס על ראשו של טוני טוני צ'ופר הוא רק 1000 ฿ משום שממשלת העולם סבורה שצ'ופר הוא חיית המחמד של צוות שודדי כובעי הקש. | "אוהב צמר הגפן" "חיית מחמד" |
| ניקו רובין | ארכאולוגית |  פרי שטן - פריחה  קראטה אנשי הדג | הארכאולוגית וההיסטוריונית של צוות שודדי כובעי הקש אשר הייתה החברה השביעית שהצטרפה לצוות של לופי. רובין שולטת בפרי הפרח אשר מאפשר לה להצמיח כל חלק בגופה - ואף את גופה השלם - על משטחים בקרבתה לפי רצונה. ניקו רובין היא הניצולה היחיד מהאי אוהרה אשר ממשלת העולם השמידה את כל אוכלוסייתו. כמו כן היא האדם היחיד בעולם של וואן פיס אשר מסוגל לקרוא את האבנים העתיקות המכונות פונגליפים אשר פזורות ברחבי העולם ומכילות מידע בעל ערך רב אודות ההיסטוריה האבודה/המאה האבודה. חלומה האולטימטיבי הוא למצוא את הפונגליף האמיתי החמקמק אשר מכיל את ההיסטוריה האבודה של העולם. הפרס על ראשה של ניקו רובין הוא 930,000,000 ฿. | "ילדת השטן" |
| פרנקי | בנאי ספינות מכונאי ונגר |  גוף של סייבורג - מכונות ירייה, טילים ולייזרים.  גנרל פרנקי - רובוט גדול חסין אש וירי חמוש במגוון כלי נשק | סייבורג אשר הוא הנגר, המכונאי ובנאי הספינות האקסצנטרי של צוות שודדי כובעי הקש אשר היה החבר השמיני שהצטרף לצוות של לופי. פרנקי תכנן ובנה את ספינת ה-Thousand Sunny של הצוות. פרנקי הוא בנם של הורים פיראטים שנטשו אותו בגיל תשע, ובעקבות כך בהמשך הוא הפך לשוליה של טום אשר היה בנה את ספינתו של מלך הפיראטים גול די. רוג'ר. חלומו האולטימטיבי הוא לבנות ספינה חזקה שתצליח להקיף את העולם. הפרס על ראשו של פרנקי הוא 394,000,000 ฿. | "סייבורג פרנקי" "קאטי פלאם" (שמו הראשון לפני ששונה לפרנקי) "פיראט הברזל" |
| ברוק | מוזיקאי |  פרי שטן - חזרה לחיים  שליטה על נשמות  סייף  לאחר קפיצת הזמן מסוגל להקפיא דברים בעזרת חרבו. | שלד חי אקסצנטרי שהוחזר לחיים באמצעות פרי שטן. ברוק הוא המוזיקאי של צוות שודדי כובעי הקש אשר מסוגל לנגן בכל כלי נגינה אך נוטה לרוב לנגן בכינור. ברוק הוא גם סייף מיומן אשר נלחם באמצעות מקל חרב יפני מסורתי. החלום האולטימטיבי שלו הוא לפגוש שוב את לאבון הלוויתן עימו הוא התיידד בעבר. הפרס על ראשו של ברוק הוא 383,000,000 ฿. | "מלך הנשמות" "ברוק המזמזם" |
| ג'ינביי | הגאי |  קראטה אנשי הדג  ג'וג'וטסו אנשי הדג  האקי תצפית והקשחה | איש דג אשר משמש כהגאי של צוות שודדי כובעי הקש. ג'ינביי היה החבר העשירי שהצטרף לצוות של לופי. ג'ינביי הוא אמן לחימה מיותר ביותר המתמחה בקראטה אנשי הדג ובג'וג'וטסו אנשי הדג והוא מסוגל גם לדבר עם דגים. חלומו האולטימטיבי הוא שיהיה דו-קיום ושלחם בין בני האדם ואנשי הדג. הפרס על ראשו של ג'ינביי הוא 1,100,000,000 ฿. | "אביר הים"  "הבן הראשון של הים" |